
Қазақстан Республикасы Экология және табиғи ресурстар министрлігі Министр хатшылығы туралы ереже

1. Жалпы ережелер

1. Қазақстан Республикасы Экология және табиғи ресурстары министр хатшылығы (бұдан әрі – Министр хатшылығы) Қазақстан Республикасы Экология және табиғи ресурстары министрлігінің (бұдан әрі – Министрлік) құрылымдық бөлімшесі болып табылады.

2. Министр хатшылығы өзінің қызметінде Қазақстан Республикасының Конституциясын, Қазақстан Республикасының заңдарын, Президент және Үкімет актілерін, өзге де нормативтік құқықтық актілерін, сондай-ақ осы Ережені басшылыққа алады.

3. Министр хатшылығының құрылымы Министрмен бекітіледі, штаттық саны, Қазақстан Республикасының белгіленген заңдарының тәртібімен Министрліктің Аппарат басшысымен бекітіледі. 
4. Министр хатшылығы тікелей Министрге бағынады.
2. Министр хатшылығының негізгі мақсаттары, функциялары, 
құқықтары және міндеттері
5. Мақсаты: Экология және табиғи ресурстары мәселелері бойынша шектес мемлекеттермен ынтымақтастықты қамтамасыз ету.

Функциялары: 

1) экология және табиғи ресурстарын дамыту бағдарламаларын әзірлеуге қатысады;
2) трансшекаралық суларды бірлесіп пайдалану және қорғауэкология және табиғи ресурстары саласындағы нормативтік құқықтық актілер жобаларын әзірлейді;

3) экология және табиғи ресурстары саласындағы мемлекеттік саясатын іске асыруға қатысады;

4) шектес мемлекеттермен ынтымақтастық жөніндегі іс-шараларды ұйымдастырады және өткізуін қамтамасыз етеді;

5) экология және табиғи ресурстары мәселесі бойынша проблемалық мәселелерді шешу жөнінде бірлескен ғылыми-техникалық зерттеулерді өткізуді ұйымдастырады және қамтамасыз етеді;
6) Министрліктің алдына қойылған шарттар мен талаптардың орындалуының бақылауды жүзеге асырады;
7) халықаралық ынтымақтастықтың іс-шараларына қатысады;
8) Министрдің өзге де тапсырмаларын жүзеге асырады.
6. Мақсаты: Министрдің тапсырмаларының орындалуының күнделікті мониторингін іске асырады.

Функциялары: 

1) Министрді анықтамалық, ақпараттық және сараптамалық мағлұматтармен қамтамасыз етеді;

2) құзыреті шегінде Министрліктің стратегиялық и операциялық жоспарларын әзірлеуге, түзетуге және іске асыруға қатысады;
3) Министр үшін сараптамалық мағлұматтарды жинақтап, қорытуды жүзеге асырады;

4) Министрге ұсынылған құжаттардың Қазақстан Республикасының заңнамасымен бекітілген регламеттерге сәйкес дұрыс рәсімделуін қадағалайды;
5) Министрдің қатысуымен өтетін мәжілістерді, кездесулерді және жеке қабылдауларын ұйымдастырады;
6) құзыреті шегінде нормативтік құқық актілеріне сапалы және уақытылы құқықтық монторинг жүргізу;
7) Қазақстан Республикасының заңнамасына сәйкес өзге де функцияларды жүзеге асырады.
7. Құқықтары мен міндеттері:
Құқықтары:
1) Министрліктің басшыларына Министр хатшылығының міндеттерін орындалуын, оның қызметтерін ұйымдастыру жөнінде ұсыныстар енгізуге және осы ұсыныстарды қарау туралы ақпарат алуға; 
2) Министрліктің құрылымдық бөлімшелеріне экология және табиғи ресурстары саласындағы заңдарды, ережелерді, нұсқамалықтарды, нұсқауларды және бұйрықтарды қолдану жөнінде түсініктеме беруге;

3) Министрліктің құрылымдық бөлімшелері мен мүдделі мемлекеттік органдарға және басқа да ұйымдарға қарауға және қорытындылауға нормативтік құқықтық актілердің жобаларын енгізуге;
4) Министрліктің мүдделерін (Министрдің тапсырмасы бойынша) өз құзыреті шегінде мемлекеттік және басқа да ұйымдарда білдіруге;

5) Министр хатшылығына жүктелген функцияларды орындау үшін оның құзыретіне кіретін мәселелер бойынша тиісті мемлекеттік органдардан, Министрліктің құрылымдық бөлімшелерінен, сондай-ақ өзге де ұйымдардан белгіленген тәртіпте қажетті ақпаратты және материалдарды сұратуға және алуға;
6) Министрліктің құрылымдық бөлімшелерімен бірлесіп өзгерістер енгізу немесе іс-жүзінде күші жойған бұйрықтарды және басқа да нормативтік құқықтық актілерді тоқтату туралы ұсыныстарды енгізуге;
7) Қазақстан Республикасының қолданыстағы заңнамалық актілермен қарастырылған өзге де құқықтарды жүзеге асыруға.

Міндеттері:

1) Қазақстан Республикасының қолданыстағы заңнамасының талаптарын сақтау;
2) Министр хатшылығының жұмысын нақты ұйымдастыруды және оны жетілдіруді қамтамасыз ету; 

3) өздері орындайтын тапсырмалардың мерзімі мен сапасына жеке жауапты болу, қызметтік міндеттерді адал орындау;

4) еңбек және атқарушылық тәртіпті, мемлекеттік және қызметтік құпияны қатаң сақтау;

5) өз біліктілігін арттырумен жүйелі айналысу;

6) қызмет этикасының ережелерін қатаң сақтау;

7) мемлекеттік органдарда, Министрліктің бөлімшелерінде, өзге де ұйымдарда өзінің мүдделерін қозғайтын мәселелер бойынша кеңестерге қатысу;

8) экология және табиғи ресурстары мәселелері бойынша Министрліктің басшылығына сөз сөйлеу үшін баяндамалардың, презентациялардың және басқа да материалдардың жобаларын дайындауды жүзеге асыру;

9) құжаттарды есепке алуды және сақтауды, оларды сақтауға Министрліктің мұрағатына тапсырғанға дейін жай-күйі мен сақталуын бақылауды жүзеге асыру;
10) «Ақпаратқа қол жеткізу туралы» 2015 жылғы 16 қарашадағы Қазақстан Республикасының Заңына сәйкес құзыреті шегінде анық және толық ақпарат беру;

11) өз құзыреті шегінде ұлттық қауіпсіздік, мемлекеттік құпияларды қорғау, азаматтық қорғау, жұмылдыру дайындығы мен жұмылдыру, сыбайлас жемқорлыққа қарсы іс-қимыл саласында Қазақстан Республикасының заңдары мен өзге де нормативтік құқықтық актілерінің сақталуын қамтамасыз ету; 
12) ақпараттық қауіпсіздікті қамтамасыз ету және ақпараттық қауіпсіздік жөніндегі техникалық құжаттама талаптарын орындау;

13) осы Ережеге сәйкес Министр хатшылығына жүктелген міндеттерді уақтылы және сапалы орындау;
14) Министрдің өзге де жұмыс тапсырмаларын және тапсырыстарын орындау.
3. Министр хатшылығының қызметін ұйымдастыру

9. Министр хатшылығы заңнамалық актілеріне, Қазақстан Республикасы Президентінің актілеріне, Қазақстан Республикасының басқа да нормативтік құқықтық актілеріне сәйкес оның негізгі міндеттері мен функцияларын іске асыруға қажетті өкілдігін иеленген.

10. Министр хатшылығының қызметшілері Қазақстан Республикасының заңнамасымен белгіленген тәртіппен лауазымға тағайындалады және лауазымнан босатылады.

11. Министр хатшылығының қызметшілері жүктелген міндеттердің орындалуына және онымен өз функцияларын іске асыруға жеке жауапкершілік алады.
12. Министр хатшылығының құзыретіне кіретін мәселелер бойынша басқа құрылымдық бөлімшелерге жолданатын құжаттар Қазақстан Республикасының заңдылығына сәйкес қол қойылады.

